I kjølvannet av Brundtlandrapporten ble det etablert ett forskningssenter på hvert av de norske kjerneuniversitetene. I dag er det kun SUM som er gjenlevende. SUM ble opprettet ved å slå sammen tre tidligere selvstendige enheter: Rådet for natur og miljøfag (RNM), Program for utviklingsforskning (PUFO) og Senter for internasjonale utviklingsstudier (SIU). I 2000 ble Program for forskning og utredning for et bærekraftig samfunn (ProSus) innlemmet i SUM. Arven etter Brundtlandrapporten er dypt forankret i SUMs mandat om tverrfaglig forskning og utdanning på globale utvikling- og miljøspørsmål. I dag er ca. 50 ansatte tilknyttet senteret.